Hennep of kemp (Cannabis sativa) is ne eenjoarige plaante oet de hennepfamilie (Cannabaceae). Männelike en vröwelike hennep gröait ofzeunderlik (tweehuzig) van mekaar. As hennep blöait, komt der greunachtige blomen an. De meldroadblomen (männelik) van hennep gröait in pluume en de vröwelike staamperblomen gröait in oaren in de bladoksels. De grof ekartelde bladen zeent laank en dun met vief töt negen oetlopers te blad. De plaante kan tusken de een en veer meter hoge worden, wat ofhaank van et klimaat.